text: Jørn hjælper dig med at finde den rigtige bus  
  02 januar 2018 kl. 13.13
  For at undgå forvirring over de nye bybusser i Horsens hjælper busguider som Jørn Hansen passagerne med at finde den rigtige bus.
  Fra i dag kører bybusserne i Horsens efter nye køreplaner. Flere ruter er ændret, og to af ruterne har fået nye stoppesteder.
  Jørn Hansen, busguide, Midttrafik, Horsens: "Vi oplever ingen sure miner. Folk tager det med godt humør, og skulle vi møde et surt hoved, har vi bolsjer med i tasken."
  For at hjælpe passagererne med at finde den rigtige bus har Midttrafik busguider som Jørn Hansen på trafikterminalen ved Horsens Banegård og på Vitus Berings Plads. 
  - Vi oplever ingen sure miner. Folk tager det med godt humør, og skulle vi møde et surt hoved, har vi bolsjer med i tasken, fortæller Jørn Hansen, der i dag og de næste dage vil hjælpe buspassagerer tilrette:
  - Det hyppigste spørgsmål vi får i dag er: Hvilken bus kører der og der hen, og hvornår kører den. Og så spørger folk om, hvilken perron busserne holder på, for det står endnu ikke på info-tavlerne, fortæller Jørn Hansen, der allerede tidligt tirsdag morgen stod klar ved trafikterminalen i Horsens. 
  Du kan se de nye køreplaner i Horsens på Midttrafiks hjemmeside.
  Busguider ved trafikterminalen ved banegården og Vitus Berings Plads:
  Tirsdag d. 2. januar klokken 7 - 9 og 14 - 17Onsdag d. 3. januar klokken 7 - 9 og 14 - 17Torsdag d. 4. januar klokken 7 - 9 og 14 - 17
  
  